pythainlp/thai-wiki-dataset-v4 huggingface dataset:
มิซูกิ ยามาอูจิ

มิซูกิ ยามาอูจิ (เกิดเมื่อ 20 กันยายน 2544 ที่กรุงโตเกียว) เป็นไอดอล สมาชิควงดนตรีญี่ปุ่น AKB48 รุ่นที่ 16 Team 4 และยังเป็นสมาชิกยูนิตIxR ภายใต้สังกัด DHเธอเป็นสมาชิกAKB48ตั้งแต่ 2016 ถึง ปัจจุบัน ชื่อเล่น ซุกกี้ กรุ๊ปเลือดO สูง 161เซนติเมตร
เธอเข้าร่วม AKB48 ในสถานะสมาชิกรุ่นที่16 เธอติดเซ็มบัตสึครั้งแรกในสถานะเคงคิวเซย์ในเพลง "Tenmetsu Pheromone" และเธอยังเป็นดับเบิลเซ็นเตอร์คู่กับอาซาอิ นานามิในเพลง "Dakitsukouka?" ในปี2020เธอได้รับตำแหน่งเซ็นเตอร์เดี่ยวครั้งแรกในซิงเกิล "ชิตสึเร็งอาริงาโต" ในการเลือกตั้ง AKB48ครั้งที่10 เธอได้ลำดับที่#92 
ประวัติ.
ยามาอูจิ เดบิวต์กับ AKB48 ทีม 4 (วันที่ 8 ธันวาคม 2016) ในการเลือกตั้งครั้งที่ 10 เธอได้อันดับที่92 ในการเลือกตั้ง
และเธอยังเป็นหนึ่งในสมาชิกยูนิต "IxR" ร่วมกับ โอโมริ มาโฮะ โอกุริ ยุย คุโบะ ซาโตเนะ และ นิชิกาวะ เรย์ ซึ่งก่อนที่เธอจะเข้าร่วมกับAKB48เธอเคยเป็นนักแสดงเด็กของบริษัทชิกิโรงละครมาก่อน เคยแสดงละครเพลงเรื่อง "Maria to Midori no Princess” และ "Lion King “ อีกทั้งเธอยังปรากฏตัวในรายการ "เอเคบิงโก นีโอ" ทั้ง2ตอน ซึ่งรายการตอนที่หนึ่งออกอากาศ 30 มีนาคม 2021 เป็นเวลา1ชั่วโมง ซึ่งในตอนที่หนึ่งจะเป็นการให้เมมเบอร์ได้เล่นเกม เช่น "Muchaburi Dodgeball" รวมถึงการพูดคุยตลอดทั้งรายการ ส่วนตอนที่2ของรายการ "เอเคบิงโก นีโอ" จะเป็นการให้เมมเบอร์แต่ละคนประกวดแฟชั่นชุดลำลองอีกทั้งเธอยังได้ขึ้นหน้าปกนิตยสารหลายรายการอาทิ "ENTAME" (ฉบับ - 2018.09) "AKB48Group News" (ฉบับเดือนธันวาคม 2562) และเธอยังเป็นเซ็นเตอร์เดี่ยวในเพลง "ชิตสึเร็งอาริงาโต" (ญี่ปุ่น: 失恋、ありがとう โรมาจิ: Shitsuren, Arigatō อังกฤษ: Thank you, for Heartbreak) ซิงเกิลที่ 57 ของ AKB48 วางจำหน่ายในปี2020 การเป็นเซ็นเตอร์ครั้งนี้ยังเป็นครั้งแรกของเธอ และยังติดเซ็มบัตสึในซิงเกิล "ทีชเชอร์ทีชเชอร์" (อังกฤษ: Teacher Teacher) เธอยังเคยได้ตำแหน่งดัลเบิลเซ็นเตอร์คู่กับอาซาอิ นะนะมิ ในเพลง "Dakitsukouka?" และ ในซิงเกิลล่าสุดของAKB48อย่าง "Ne mo Ha mo Rumor" เธอยังเป็นหนึ่งในเซ็มบัตสึของซิงเกิล อีกทั้งเธอเคยเดินทางมาทำการแสดงที่งาน "MAYA Music Festiva"l ที่ประเทศไทยเมื่อวันที่9 ธันวาคม 2018 
* Anata to Christmas Eve
* Migiashi Evidence
* Wimbledon e Tsureteitte
* Glory days (เซ็นเตอร์)
* Sakki Made wa Ice Tea
 สำหรับคอนเสิร์ตและการแสดงสดในฐานะสมาชิก AKB48 โปรดดูที่ " " (ภาษาญี่ปุ่น)
เฉิน เฟย์ยฺหวี่

use both this parameter and |birth_date to display the person's date of birth, date of death, and age at death) -->
เฉิน เฟย์ยฺหวี่ (เกิดวันที่ 9 เมษายน 2543) หรือในชื่อภาษาอังกฤษ อาร์เธอร์ เฉิน เป็นนักแสดงชาวจีน เขาเป็นที่รู้จักจากบทบาทในละครจินตนิมิต ปี 2561 เรื่อง "สยบฟ้าพิชิตปฐพี"
วัยเด็กและการศึกษา.
เฉิน เฟย์ยฺหวี่ เกิดที่สหรัฐ เมื่อ 9 เมษายน 2543 เขาเป็นบุตรชายคนที่ 2 ของเฉิน ข่ายเกอ ผู้กำกับชื่อดัง และเฉิน หง นักแสดง
เขาจบการศึกษาที่ Beijing Jingshan School และ Tabor Academy (Massachusetts) ซึ่งเป็นโรงเรียนประจำในรัฐแมสซาชูเซตส์ ในปี 2562 เขาเข้าศึกษาใน Beijing Film Academy ในฐานะนักเรียนต่างชาติ 
เฉินได้ดำเนินการขอสละสัญชาติอเมริกันและขอใช้สัญชาติจีนเป็นที่เรียบร้อยเมื่อเดือนกรกฎาคม 2564
ชีวิตการทำงาน.
เฉินปรากฏตัวครั้งแรกในภาพยนตร์ปี 2553 เรื่อง "Sacrifice" กำกับโดยเฉิน ข่ายเกอ รับบทเป็นฮ่องเต้วัยเด็ก
ปี 2560 เฉินได้เริ่มอาชีพการแสดงอย่างเป็นทางการในภาพยนตร์วัยรุ่น เรื่อง "Secret Fruit" รับบทเป็นพระเอกคู่กับ อูหยางนานะ เขาออกซิงเกิลแรก "The Secret Words" เป็นเพลงโปรโมตภาพยนตร์ และยังได้เป็นผู้ช่วยผู้กำกับให้แก่พ่อของเขาในภาพยนตร์เรื่อง ตำนานอสูรล่าวิญญาณ
ปี 2561 เฉินรับบทในละครจินตนิมิตย้อนยุค "สยบฟ้าพิชิตปฐพี" ละครได้รับคำวิจารณ์แง่บวก และเฉินได้รับรางวัล Super IP New Actor จากงานประกาศรางวัล China Literature Award Ceremony และ Best Actor in the historical drama category จากงานประกาศรางวัล Huading Awards
ปี 2562 เฉินรับบทในภาพยนตร์รักในรั้วมหาวิทยาลัย "My Best Summer" เขาได้รับรางวัล Best Newcomer awards จากงาน Tokyo International Film Festival และ Macau International Film Festival
ฟอบส์ ประเทศจีน จัดอันดับให้เฉินอยู่ในอันดับ 30 Under 30 Asia 2019 list ซึ่งประกอบด้วย 30 ผู้ทรงอิทธิพลที่อายุไม่ถึง 30 ปีและมีผลงานเป็นที่ประจักษ์ในสายงาน
ปี 2563 เฉินนำแสดงภาพยนตร์เรื่อง "Flowers Bloom in the Ashes" กำกับโดย เฉิน ข่ายเกอ; และละครกำลังภายในแฟนตาซี "ปลุกสวรรค์สยบปฐพี" อ้ายฉีอี้เรียกเขาว่า “น้องชายแห่งชาติจีน” (Nation’s Little Brother of China) ในปีเดียวกัน เฉินได้รับเลือกให้รับบทในละครต่อสู้แนวเทพเซียนเรื่อง "ฮัสกี้หน้าโง่กับอาจารย์เหมียวขาวของเขา" ร่วมกับหลัว ยฺหวินซี สร้างจากนวนิยาย ฮัสกี้หน้าโง่กับอาจารย์เหมียวขาวของเขา ของโร่วเปาปู้ชือโร่ว เขาติดอันดับ Forbes China Celebrity 100 เป็นครั้งแรกในอันดับที่ 83
ฟุตบอลโลก 2022 รอบคัดเลือก โซนเอเชีย – รอบที่ 3

การแข่งขันฟุตบอลโลก 2022 รอบคัดเลือก โซนเอเชีย - รอบที่สาม เป็นการแข่งขันฟุตบอลระหว่างประเทศของทวีปเอเชียเพื่อคัดเลือกทีมฟุตบอลเข้าแข่งขันฟุตบอลโลก 2022 รอบสุดท้ายที่ประเทศกาตาร์ ซึ่งอยู่ภายใต้การดูแลของสมาพันธ์ฟุตบอลเอเชีย เริ่มแข่งขันในวันที่ 2 กันยายน พ.ศ. 2564 ถึง 29 มีนาคม พ.ศ. 2565 โดยมีทีมแข่งขันในรอบนี้ทั้งสิ้น 12 ทีมที่ดีที่สุดจากการแข่งขันฟุตบอลโลก 2022 รอบคัดเลือก โซนเอเชีย - รอบที่ 2 และทั้ง 12 ทีมที่เข้ารอบจะได้รับสิทธิ์เข้าแข่งรอบสุดท้ายของเอเชียนคัพ 2023 โดยอัตโนมัติ
ผู้ทำประตู.
มี 122 ประตูใน 60 แมตช์, สำหรับค่าเฉลี่ยของ 2.03 ประตูต่อเกม.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
เอเชียนคัพ 2023

เอเชียนคัพ 2023  เป็นการแข่งขันฟุตบอลชายชิงแชมป์เอเชีย (เอเชียนคัพ) ครั้งที่ 18 ภายใต้การควบคุมของสมาพันธ์ฟุตบอลเอเชีย โดยกาตาร์ ได้รับเลือกให้เป็นเจ้าภาพจัดการแข่งขันแทนสาธารณรัฐประชาชนจีนที่ได้ถอนตัวจากการเป็นเจ้าภาพเนื่องจากการการระบาดทั่วของโควิด-19 และนโยบายโควิดเป็นศูนย์ภายในประเทศ กำหนดจัดการแข่งขันประมาณต้นปีของ พ.ศ. 2567 มีจำนวนทีมที่เข้าร่วมแข่งขัน 24 ทีมหลังจากการเพิ่มจำนวนในเอเชียนคัพ 2019 ซึ่งรวมทั้งเจ้าภาพด้วย โดยมีกาตาร์เป็นทีมชนะเลิศครั้งก่อน
การคัดเลือก.
การแข่งขันรอบคัดเลือกสองรอบแรกจะจัดขึ้นพร้อมกับฟุตบอลโลก 2022 รอบคัดเลือก โซนเอเชีย โดยกาตาร์เข้าร่วมแข่งขันรอบคัดเลือกรอบที่สองเพื่อให้ได้สิทธิ์ผ่านเข้ารอบสุดท้ายของเอเชียนคัพเท่านั้น เนื่องจากพวกเขาผ่านเข้ารอบสุดท้ายของฟุตบอลโลกในฐานะเจ้าภาพแล้ว
ติมอร์-เลสเตถูกสั่งห้ามไม่ให้เข้าร่วมแข่งขัน เนื่องจากพบผู้เล่นที่ลงทะเบียนผิดกฎถึง 12 คนในการแข่งขันเอเชียนคัพ 2019 รอบคัดเลือกและรายการอื่น อย่างไรก็ตาม ฟีฟ่าไม่ได้แบนติมอร์-เลสเตในการแข่งขันฟุตบอลโลกรอบคัดเลือก ติมอร์-เลสเตจึงได้รับอนุญาตให้เข้าร่วมแข่งขันได้ แม้ว่าจะไม่ได้สิทธิ์ผ่านเข้ารอบเอเชียนคัพก็ตาม
รอบคัดเลือกเริ่มแข่งขันตั้งแต่วันที่ 6 มิถุนายน ค.ศ. 2019 เพื่อให้ได้ 24 ทีมที่จะเข้าไปเล่นในรอบสุดท้าย ซึ่งจะแข่งขันในเดือนมิถุนายนถึงกรกฎาคม ค.ศ. 2023 โดยมีการเลื่อนจากกำหนดการเดิมในเดือนมกราคมถึงกุมภาพันธ์ เพื่อไม่ให้กระชั้นชิดกับการแข่งขันฟุตบอลโลก 2022 ที่กาตาร์ ซึ่งจัดขึ้นในเดือนพฤศจิกายนถึงธันวาคม ค.ศ. 2022 เกาหลีเหนือถอนตัวจากการแข่งขันเนื่องจากความกังวลเกี่ยวกับการระบาดทั่วของโควิด-19 ญี่ปุ่นเป็นชาติแรกที่ผ่านเข้าไปเล่นในรอบสุดท้ายหลังจากที่เอาชนะพม่า 10–0
การจับสลาก.
การจับสลากได้จัดขึ้นใน คาตารา โอเปรา เฮ้าส์ ใน โดฮา เมื่อวันที่ 11 พฤษภาคม ค.ศ. 2023 ณ เวลา 14:00 AST "".
ผลการจับสลาก.
แต่ละทีมได้ทำการจับสลากติดต่อกันกลายเป็นกลุ่ม เอ ถึง เอฟ เป็นครั้งแรกในประวัติศาสตร์เอเอฟซี เอเชียนคัพ ทีมที่มาจากโถที่ต่ำที่สุดถูกจับฉลากก่อนแต่ไม่ได้อยู่ในตำแหน่งของกลุ่มของพวกเขาตามด้วยลำดับหมายเลขของรอบแบ่งกลุ่มเหมือนที่เกิดขึ้นในรุ่นก่อนหน้านี้ ทีมจากโถที่ 1 ถูกกำหนดให้อยู่ในตำแหน่งแรกของกลุ่ม ในขณะที่ตำแหน่งถัดไปของทีมอื่นๆ ทั้งหมดจะถูกจับแยกจากโถที่ 4 ไปยังโถที่ 2 (เพื่อจุดประสงค์ในการกำหนดตารางการแข่งขันในแต่ละกลุ่ม)
การจับสลากมีผลออกมาในกลุ่มด้านล่างนี้:
การทำหน้าที่.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
รอบแบ่งกลุ่ม.
"เวลาทั้งหมดคือเวลาท้องถิ่น, AST ."
ตารางคะแนนของทีมอันดับที่ 3.
ทีมอันดับที่สามที่ดีที่สุดสี่ทีมจากหกกลุ่มจะได้ผ่านเข้าสู่รอบแพ้คัดออก พร้อมด้วยทีมชนะเลิศหกกลุ่มและหกทีมรองชนะเลิศ.
รอบแพ้คัดออก.
สายการแข่งขัน.
"เวลาทั้งหมดคือเวลาท้องถิ่น, AST ."
สถิติ.
ผู้ทำประตูสูงสุด.
มีการทำประตู 132 จากการแข่งขัน 51 เฉลี่ย ต่อนัด
การทำประตู 8 ครั้ง
หม่อมบงกชปริยา ยุคล ณ อยุธยา

หม่อมบงกชปริยา ยุคล ณ อยุธยา (เกิด 22 กรกฎาคม พ.ศ. 2487) นามเดิม เบตตี คอลค์สตีน  เป็นหม่อมชาวอเมริกันในหม่อมเจ้ามงคลเฉลิม ยุคล และเป็นอดีตครูโรงเรียนนานาชาติกรุงเทพ
ประวัติ.
หม่อมบงกชปริยามีนามเดิมว่า เบตตี คอลค์สตีน พื้นเพเป็นชาวนิวยอร์ก สหรัฐ เกิดในครอบครัวเชื้อสายยิวแต่ไม่นับถือศาสนา หม่อมบงกชปริยาเข้าศึกษาในมหาวิทยาลัยบอสตันและพบกับหม่อมเจ้ามงคลเฉลิม ยุคล ซึ่งเป็นเจ้านายชั้นอนุวงศ์ของไทย ทั้งสองเสกสมรสกันหลังสำเร็จการศึกษา และย้ายตามสามีมายังประเทศไทย โดยพระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานชื่อแก่ท่านว่า "บงกชปริยา" แปลว่า "ดอกบัวอันเป็นที่รัก"
หม่อมบงกชปริยาทำงานเป็นครูประจำวิชาสังคมศึกษา (สังคมศาสตร์และรัฐศาสตร์) ของโรงเรียนนานาชาติกรุงเทพ จนถึง พ.ศ. 2542 หลังเกษียณ หม่อมบงกชปริยาเข้าเป็นสมาชิกสยามสมาคมในพระบรมราชูปถัมภ์และอาสาสมัครพิพิธภัณฑสถานแห่งชาติ โดยมากท่านรับเป็นวิทยากรหรือถูกรับเชิญในเรื่องราชวงศ์ไทยและเรื่องอื่น ๆ ที่เกี่ยวข้อง
หม่อมบงกชปริยากล่าวว่าตนเปิดรับทุกศาสนา เพราะไม่เคยนับถือศาสนามาก่อน จึงตามเสด็จหม่อมเจ้ามงคลเฉลิมไปเรียนวิชาพระพุทธศาสนาที่วัดบวรนิเวศราชวรวิหาร และเปลี่ยนไปนับถือศาสนาพุทธด้วยตนเองใน พ.ศ. 2542
เจี่ยนเฮา

เจี่ยนเฮา (ชื่อวิทยาศาสตร์: "Artemisia anethifolia"; #เปลี่ยนทาง) เป็นพืชในสกุลโกฐจุฬาลัมพา วงศ์ทานตะวัน มีถิ่นกำเนิดในรัสเซีย มองโกเลีย และจีน 
อนุกรมวิธาน.
เจี่ยนเฮา ("Artemisia anethifolia") ถูกระบุชนิดโดย เกออก ไฮน์ริค เวเบอร์ (Georg Heinrich Weber) ในปี ค.ศ. 1775
บางครั้งอาจสับสนว่าเป็นชื่อพ้องของ "Artemisia abrotanum" (ชื่อพ้อง: "Artemisia anethifolia") ซึ่งเป็นพืชที่มีถิ่นกำเนิดในสเปน อิตาลี่ ประเทศแถบทะเลบอลติก
ลักษณะทางพฤกษศาสตร์.
เจี่ยนเฮา ("A. anethifolia") เป็นพืชทนแล้ง (xerophile) ปรับตัวให้เจริญเติบโตในที่แห้งแล้ง เป็นพืชล้มลุกปีเดียว สูง 20–55 เซนติเมตร ลำต้นบางครั้งเรียวมาก เป็นพืชมีขน
ผิวใบขนสั้น เกือบเกลี้ยง ฐานใบรูปไข่ ยาว 3–4.5 กว้าง 1.5–2.5 (อาจถึง 3) เซนติเมตร ใบหยักลึกมาก ใบแบบขนนก 2 หรือ 3 ชั้น ใบย่อยมี 3 หรือ 4 คู่ ปลายกลีบขอบใบเป็นลอน (loburate)
ดอกเป็นช่อดอกรวมกระจุกมีกลีบรองหรือใบประดับเล็ก ๆ รองรับดอกจำนวนมาก ดอกแป้นกว้าง บนยอดกระจุกดอกแน่นและดอกขนาดเล็กบานเฉพาะตรงปลายนอกสุด (ส่วนหัว Capitula) ก้านดอกแต่ละดอกรียาว เส้นผ่านศูนย์กลาง 2–3 (อาจถึง 4) มิลลิเมตร ดอกกะเทย กลีบสีเหลืองหรือสีแดง
ผลขนาดเล็ก มีเมล็ดเดียว ผนังผลแห้ง บางและเหนียว ไม่เชื่อมติดกับเมล็ด (achene) ทรงรีหรือรูปไข่กลับ ออกดอกและผลช่วงเดือนสิงหาคม–ตุลาคม
การแพร่กระจายและถิ่นที่อยู่.
เจี่ยนเฮา มีถิ่นกำเนิดในรัสเซีย มองโกเลีย และจีน ในซินเจียง เฮย์หลงเจียง มองโกเลียใน ส่านซี เหอเป่ย์ ชิงไห่ หนิงเซี่ย ซานซี กานซู่ โดยทั่วไปเติบโตในพื้นที่ 800 ถึง 2,300 เมตรเหนือระดับน้ำทะเล ในที่รกร้างที่มีความชื้นต่ำและดินเค็ม ใกล้ทุ่งหญ้า ใกล้เนินทราย หุบเขาเนินเขาที่แห้งแล้ง หาดทรายที่เป็นด่าง และพื้นที่ที่มีความเค็ม มักกลายเป็นพืชหลักในกลุ่มพืชในภูมิภาคข้างต้น 
การใช้ประโยชน์.
ใช้เป็นพืชสำหรับเลี้ยงปศุสัตว์
มาสค์ไรเดอร์เซโร่วัน เดอะมูวี่ REAL × TIME

มาสค์ไรเดอร์เซโร่วัน เดอะมูวี่ REALxTIME (; โรมาจิ: "Gekijōban Kamen Raidā Zero Wan Riaru Taimu") เป็นภาพยนตร์ที่มาจากละครโทรทัศน์ชุดมาสค์ไรเดอร์ มาสค์ไรเดอร์เซโร่วัน สร้างโดยบริษัทโตเอะ ฉายเมื่อวันที่ 18 ธันวาคม ค.ศ. 2020 โดยฉายควบกับ ภาพยนตร์สั้น มาสค์ไรเดอร์เซเบอร์ นักดาบฟินิกส์กับสมุดแห่งหายนะ
ประวัติ.
เดิมเป็นภาพยนตร์ที่จะฉายควบกับ ขบวนการมณีมนตรา คิราเมเจอร์ THE MOVIE ศึกแม่มดแห่งฝันร้าย ภายในวันที่ 23 กรกฎาคม ค.ศ. 2020 แต่ด้วยเหตุการณ์การระบาดทั่วของโควิด-19 ในประเทศญี่ปุ่น ทำให้ภาพยนตร์ถูกเลื่อนฉายโปรแกรมอื่นโดยถูกย้ายวันฉายในเดือนธันวาคมและได้นำภาพยนตร์สั้นมาสค์ไรเดอร์เซเบอร์มาลงควบฉายด้วย
มาสค์ไรเดอร์ที่ปรากฏตัวเฉพาะในภาพยนตร์.
มาสค์ไรเดอร์เซโร่วัน เฮลไรซิ่งฮ็อปเปอร์.
ร่างแปลงของฮิเด็น อารุโตะ ที่แปลงร่างด้วยฮิเด็นเซโร่วันไดรเวอร์ และ เฮลไรซิ่งฮ็อปเปอร์โปรไกรส์คีย์ เป็นร่างใหม่และเป็นร่างที่เพิ่มพลัง
เสียงประกาศของร่างนี้คือ เฮลไรซ์! โอโซไรซ์! โปรไกรส์! (ヘルライズ！オーソライズ！プログライズ！) Hells energy as destroy the world HELL RISING HOPPER!HEAVEN or HELL it doesn't matter.
;เฮลไรซิ่งอิมแพกต์ (ヘルライジングインパクト)
มาสค์ไรเดอร์อีเดน.
ร่างแปลงของเอส ที่แปลงร่างด้วยอีเดนไดรเวอร์ และ อีเดนเซ็ทสึเมไรซ์คีย์ ในการแปลงร่าง
เสียงประกาศของร่างนี้คือ อีเด็น! โปรไกรส์! อาร์ค! (エデン！プログライズ！アーク！) Imagine Ideal Illusion. EDEN the KAMEN RIDER. The creator who charges forword believing in paradise.
;อีเดนไดรเวอร์ (エデンドライバー)
;เทาซันด์แจ็คเกอร์ (サウザンドジャッカー)
;อีเดนอิมแพกต์ (エデンインパクト)
มาสค์ไรเดอร์ลูซิเฟอร์.
ร่างแปลงของเบล ที่แปลงร่างด้วยอีเดนไดรเวอร์ และ อีเด็นเซ็ตสึเมไรซ์คีย์ ในการแปลงร่าง
เสียงประกาศของร่างนี้คือ The creator who charges forword believing in paradise.OVER THE EDEN.
มาสค์ไรเดอร์อาบาดอน.
ร่างแปลงของกลุ่มก่อการร้ายออนไลน์ซิงค์เน็ต ที่แปลงร่างด้วยคลาวดิ้งฮ็อปเปอร์โปรไกรส์คีย์ โดยการแปลงร่างนั้นจะใช้ สแลชอาบาดอนไรเซอร์ หรือ ช็อตอาบาดอนไรเซอร์ ในการติดตั้งเพื่อทำการแปลงร่าง โดยมักจะปรากฏตัวเป็นกลุ่ม
เสียงประกาศของร่างนี้คือ ซิงค์เน็ตไรซ์! (シンクネットライズ！) Team that flocks together!CROWDING HOPPER!An attack method using various group tactics.
;สแลชอาบาดอนไรเซอร์ (スラッシュアバドライザー)
;ช็อตอาบาดอนไรเซอร์ (ショットアバドライザー)
ดันเจียนแมจิก

ดันเจียนแมจิก  หรือที่รู้จักในชื่อ ไลต์บริงเกอร์  ในประเทศญี่ปุ่นและทวีปยุโรป เป็นวิดีโอเกมที่เปิดตัวในระบบอาร์เคดโดยบริษัทไทโตเมื่อ ค.ศ. 1994 เกมดังกล่าวเป็นแนวบีตเอ็มอัปที่มีมุมมองไอโซเมตริกและรวมถึงรูปแบบการเล่นแพลตฟอร์มบางส่วน ซึ่งเลือดและคราบเลือดสามารถปรับได้ผ่านการตั้งค่า
เกมนี้มีเวอร์ชันยุโรปสองเวอร์ชัน ได้แก่ เวอร์ชันหนึ่งใช้ชื่อไลต์บริงเกอร์ และอีกเวอร์ชันหนึ่งคือดันเจียนแมจิก ในขณะที่การแบ่งชื่อกับตลับแฟมิคอมรุ่นก่อนหน้าของไทโตอย่าง"" นั้นไม่เกี่ยวข้องกัน
เกมดังกล่าวได้รับการเผยแพร่อีกครั้งในคอลเลกชัน"ไทโตเลเจนส์ 2"
โครงเรื่อง.
จอมเวทที่ชั่วร้ายได้นำวิญญาณชั่วกลับมามีชีวิตและกำลังวางแผนที่จะยึดครองอาณาจักร รวมถึงได้ลักพาตัวเจ้าหญิงเพื่อใช้เป็นเครื่องสังเวย นักรบสี่คนได้ผจญภัยในโลกแห่งเวทมนตร์เพื่อช่วยเจ้าหญิงแห่งอาณาจักรจากจอมเวทที่ชั่วร้าย โดยนักรบทั้งสี่ได้แก่ แอช อัศวิน, เกรน นักรบพเนจร, ซิสตี เอลฟ์ ซึ่งทั้งครอบครัวถูกทำลายโดยวิญญาณชั่วร้ายเมื่อในอดีต และโวลด์ พ่อมดเฒ่า กับไม้เท้าเวทมนตร์ ซึ่งต้องออกเดินทางเพื่อช่วยเจ้าหญิง
รูปแบบการเล่น.
ในเกมนี้ ผู้เล่นสามารถเลือกได้ถึงสี่ตัวละครจากสี่ตัวละคร ได้แก่ อัศวิน, นักศิลปะการต่อสู้, นักธนูพราย และพ่อมด
มีไอเทมที่สามารถใช้ให้หมดไปได้: การสะสมสมบัติจะมอบค่าประสบการณ์ และการเพิ่มระดับจะเพิ่มความเสียหายของคอมโบเล็กน้อย และลดเวลาในการชาร์จเพื่อทำการโจมตีขั้นสูง (ซึ่งทำได้โดยกดปุ่มโจมตีค้างไว้จนกว่าตัวละครจะเรืองแสงเป็นสีเหลือง) การบริโภคอาหารและเครื่องดื่มช่วยฟื้นฟูพลังชีวิต และการหยิบหนูขึ้นมาจะเพิ่มโอกาสในการโจมตีวิกฤติ สุดท้ายนี้ ตัวละครสามารถหยิบเวทมนตร์ทรงกลมซึ่งเพิ่มความสามารถในการใช้การโจมตีภาวะล่อแหลม
อาวุธและโล่นั้น มีอาวุธธาตุที่แตกต่างกันสามแบบ (ไฟ, น้ำแข็ง และสายฟ้า) ที่สร้างความเสียหายเพิ่มขึ้นแก่ศัตรูบางประเภท (เช่น อาวุธไฟสร้างความเสียหายเพิ่มเติมแก่ศัตรูประเภทออร์ก) ส่วนอาวุธเริ่มต้นและอาวุธ "พลัง" ลับ ไม่ได้สร้างความเสียหายตามธาตุ แต่สามารถสร้างการโจมตีคริติคอลแบบสุ่มแทน ขณะที่ "อาวุธทรงพลัง" เพิ่มความเสียหายและมีอัตราคริติคอลที่สูงกว่า เหล่าตัวละครยังสามารถหยิบและใช้อาวุธแบบใช้ครั้งเดียวทิ้ง เช่น หอกและขวานขว้าง ตลอดจนหน้าไม้แบบเอกลักษณ์เฉพาะตัวที่สามารถยิงได้ห้าครั้ง นอกจากนี้ มีโล่ที่แตกต่างกันห้าแบบที่ให้ผู้เล่นลบล้างการโจมตีของศัตรูได้อย่างสมบูรณ์ก่อนที่จะทำลาย
ไอเทม, อาวุธ และโล่สามารถพบได้ในถัง, ลัง, และหีบสมบัติ อย่างไรก็ตาม ผู้เล่นจะต้องระมัดระวังเพื่อหลีกเลี่ยงกับดัก ซึ่งมีหลายประเภท
ศัตรูในเกมนี้ค่อนข้างจะเป็นมาตรฐานสำหรับเกมแนวแฟนตาซี ซึ่งรวมถึงออร์ก, สไลม์, มนุษย์กิ้งก่า, มนุษย์หมาป่า, พืชกินสัตว์, ฮาร์พี และอื่น ๆ ส่วนบรรดาบอส (รู้จักกันในฐานะผู้พิทักษ์ห้อง) ได้แก่ ปิศาจ, งูยักษ์ นางแมงมุม และอื่น ๆ เกมดังกล่าวยังมีเส้นทางแยกย่อยมากมายที่นำเสนอห้องและพื้นที่ลับที่แตกต่างกัน อย่างไรก็ตาม แต่ละเส้นทางจะต้องเคลียร์ตามเวลาที่กำหนด หากผู้เล่นเอื่อยเฉื่อยอยู่ในพื้นที่นานเกินไป บรรดาผีจะปรากฏตัวและจับกลุ่มผู้เล่นเป็นการลงโทษในที่สุด ทั้งนี้ ผู้เล่นต้องเล่นเกมหลาย ๆ ครั้งเพื่อดูห้องทั้งหมดที่มีอยู่
การตอบรับ.
ในประเทศญี่ปุ่น "เกมแมชชีน"ฉบับวันที่ 15 เมษายน ค.ศ. 1994 ระบุว่า"ดันเจียนแมจิก"เป็นหน่วยอาร์เคดบนโต๊ะที่ประสบความสำเร็จมากที่สุดอันดับเจ็ดแห่งปี
อีบูเปอร์ตีวีกู

"อีบูเปอร์ตีวีกู"  เป็นเพลงประจำรัฐซาราวัก ประเทศมาเลเซีย นำมาใช้ใน ค.ศ. 1988 พร้อมกับธงรัฐใหม่ในวันครบรอบ 25 ปีการเป็นเอกราชของรัฐซาราวักในประเทศมาเลเซีย ดนตรีถูกประพันธ์โดยดาโตะ ฮาจี วัน อซมัน ส่วนเนื้อร้องประพันธ์โดยอิซมาอิล ฮัซซัน
อีซูกะ

อีซูกะ  เป็นนครที่ตั้งอยู่ริมแม่น้ำโฮนามิกับแม่น้ำองงะในตอนกลางของจังหวัดฟูกูโอกะ ประเทศญี่ปุ่น อีซูกะได้รับการยกฐานะเป็นเทศบาลนครเมื่อวันที่ 20 มกราคม ค.ศ. 1932
เจ้าหญิงอีซาแบลแห่งออร์เลอ็อง (ประสูติ พ.ศ. 2475)

เจ้าหญิงอีซาแบลแห่งออร์เลอ็อง (ประสูติ พ.ศ. 2475)  ประสูติเมื่อวันที่ 8 เมษายน 2475 เป็นพระธิดาพระองค์ใหญ่และพระองค์แรกใน เจ้าชายอ็องรี เคานต์แห่งปารีส (พ.ศ. 2451–2542) และ เจ้าหญิงอีซาแบลแห่งออร์เลอ็อง-บรากังซา เป็นพระภคินีใน เจ้าชายอ็องรี เคานต์แห่งปารีส พระปิตุจฉา (ป้าฝ่ายพ่อ) ใน เจ้าชายฌ็อง เคานต์แห่งปารีส ทรงสืบเชื้อสายมาจาก จักรพรรดิเปดรูที่ 2 แห่งบราซิล ผ่านทางพระมารดา ซึ่งพระองค์ประสูติในวันที่พระบิดาและพระมารดาครบรอบ 1 ปี การเสกสมรส
พระองค์ทรงเสกสมรสกับ ฟรีดริช คาร์ล เคานต์แห่งเชินบอร์น -บุชไฮม์ มีพระบุตรดังนี้
เคเซ็ง (จังหวัดฟูกูโอกะ)

เคเซ็ง  เป็นเมืองในอำเภอคาโฮะ จังหวัดฟูกูโอกะ ประเทศญี่ปุ่น ในวันที่ 30 เมษายน ค.ศ. 2017 เมืองนี้มีประชากรประมาณ 13,750 คน และมีความหนาแน่นที่ 690 คนต่อตารางกิโลเมตร เมืองนี้มีพื้นที่รวม 20.07 ตารางกิโลเมตร
เคเซ็งเคยเป็นที่ตั้งค่ายนักโทษสงครามของจังหวัดฟูกูโอกะใน ค.ศ. 1944 ในช่วงสงครามโลกครั้งที่สอง
ในเดือนกรกฎาคม ค.ศ. 2010 เกิดเหตุการณ์ดินถล่มหลังฝนตกหนักทำลายบ้านในเมืองนี้
อูกิฮะ (จังหวัดฟูกูโอกะ)

อูกิฮะ  เป็นนครในจังหวัดฟูกูโอกะ ประเทศญี่ปุ่น นครอูกิฮะในปัจจุบันได้รับการจัดตั้งขึ้นในวันที่ 20 มีนาคม ค.ศ. 2005 จากการรวมอดีตเมืองอูกิฮะ  กับโยชิอิ
อูกิฮะมีขนาดพื้นที่ทั้งสิ้น 117.55 ตารางกิโลเมตร มีประชากร ณ วันที่ 30 เมษายน ค.ศ. 2017 ประมาณ 30,431 คน และมีความหนาแน่น 260 คนต่อตารางกิโลเมตร
แฟร์แลนด์ซาราวัก

"แฟร์แลนด์ซาราวัก"  เป็นอดีตเพลงชาติของรัฐซาราวักคู่กับ"ก็อดเซฟเดอะคิง/ควีน" ตั้งแต่ ค.ศ. 1946 (หลังยกคืน) จนถึง ค.ศ. 1973
เนื้อเพลงนี้แต่งโดย F.C. Ogden เสียงเพลงนี้มาจาก"กอนฟอร์ธบียอร์นเดอะซี" เพลงก่อนหน้า แต่ถูกปรับแต่งและเรียงใหม่โดย George R. K. Freeth ใน ค.ศ. 1963
Fair Land Sarawak
We will never cease to honour thee
and with our loyal sons
Defend your liberty
From your high forest hills,
Down to the open sea
May freedom ever reign
Men live in unity
Proudly our Flag flies high
above our Country strong and free
Long may our Peoples live
in peace and harmony
ภาษาอีบัน.
กล่าวกันว่า เพลงชาติฉบับภาษาอีบันถูกประพันธ์โดยอาบัง อูไจ:
Pemanah Sarawak kami selalu meri puji
Nyaga pengelantang menua anak kami
Ari bukit, kampung ngagai tasik nyadi
Pemaik meruan, kami begempung ati
Tinggi menira bediri diatas menua kami
Gayu mensia diau likun enggau rami
ภาษามลายู.
นี่คือคำแปลในภาษามลายู:
Sarawak Tanah Airku
Engkau akan kami sanjung
Dengan anakmu yang setia
Akan kami berjuang
Dari bukit-bukau
Hingga ke laut samudera
Semoga terus aman sentosa
Hidup dengan bersatu padu
Berkibarlah oh benderaku
Di negaraku terus teguh dan bebas
Semoga rakyat hidup bersama
Dalam aman dan harmoni
美麗砂朥越我們忠心愛您永不停
愛國兒女們保衛您自由安寧
從遼闊大海遠達高大的山林
願自由恆久統治民活和諧裡
傲然我國旗飄揚自由壯麗永高升
願我民安寧生活和平融洽裡
วัดม่วง (อำเภออินทร์บุรี)

วัดม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอินทร์บุรี อำเภออินทร์บุรี จังหวัดสิงห์บุรี
วัดม่วงสร้างขึ้นเมื่อ พ.ศ. 2365 ปลายสมัยพระบาทสมเด็จพระพุทธเลิศหล้านภาลัย เดิมมีต้นมะม่วงขนาดใหญ่ ๆ อยู่มากชาวบ้านจึงเรียกตามสภาพท้องที่ตั้งวัด ชาวบ้านแถวนี้ ส่วนมากมีถิ่นฐานอยู่ที่เวียงจันทน์ อาคารเสนาสนะที่อยู่ในวัดล้วนแล้วแต่สร้างขึ้นใหม่ในสมัยปัจจุบัน ที่เป็นของเก่าสร้างคู่กับวัดมีเจดีย์ พระบาทสมเด็จพระมงกุฎเกล้าเจ้าอยู่หัวได้เคยเสด็จมาประทับเสวยพระกระยาหารบนศาลาในวัดนี้ วัดได้รับพระราชทานวิสุงคามสีมาครั้งหลังเมื่อ พ.ศ. 2526 ในการสร้างอุโบสถ พ.ศ. 2521 พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จมาวางศิลาฤกษ์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้เสด็จมาทรงเปิด พระนามาภิไชยย่อ "ส.ก." ที่ได้โปรดพระราชทานไว้แก่วัด นำมาประดิษฐ์ฐานไว้ที่ผนังบนอุโบสถ
ภายในวัดมีเสนาสนะที่สำคัญ ได้แก่ วิหารเก่าแก่เป็นอาคารปูนรูปสี่เหลี่ยมพื้นผ้ามีมุขยื่นออกมาที่หน้าบันประดับด้วยภาชนะเครื่องถ้วยต่าง ๆ ในวิหารมีพระพุทธรูปปางมารวิชัยประดิษฐานอยู่บนฐานชุกชีรูปฐานสิงห์ มีฐานบัวขนาดใหญ่รองรับ เพดานประดับด้วยลายเขียนรูปดาว มีภาพจิตรกรรมฝาผนังเขียนด้วยสีฝุ่น ฝีมือช่างพื้นบ้านสันนิษฐานว่าเขียนขึ้นในสมัยรัชกาลที่ 4 และมีเรื่องราวพุทธประวัติ ตลอดจนแสดงภาพชีวิตความเป็นอยู่วัฒนธรรมของสังคมโบราณในระดับต่าง ๆ ศาลาการเปรียญกว้าง 16 เมตร ยาว 22.50 เมตร สร้างเมื่อ พ.ศ. 2481 กุฎิสงฆ์จำนวน 9 หลัง และเจดีย์ 1 องค์ ฐานกว้างด้านละประมาณ 5 วา สูงประมาณ 15 วา
เอซาชิ (กิ่งจังหวัดโซยะ)

เอซาชิ  เป็นเมืองในกิ่งจังหวัดโซยะ จังหวัดฮกไกโด ประเทศญี่ปุ่น ในเดือนกันยายน ค.ศ. 2016 เมืองนี้มีประชากรประมาณ 8,578 คนและพื้นที่ 
ชื่อเมืองมาจากคำศัพท์ภาษาไอนุว่า เอซาอูชิ (Esaushi) แปลว่า "แหลม" (ในทางภูมิศาสตร์)
วัดหนองบัว (อำเภอท่าวังผา)

วัดหนองบัว เป็นวัดราษฎร์สังกัดคณะสงฆ์มหานิกาย ตั้งอยู่ในตำบลป่าคา อำเภอท่าวังผา จังหวัดน่าน
วัดหนองบัวตั้งวัดเมื่อ พ.ศ. 2215 ที่บ้านหนองบัว เป็นหมู่บ้านชาวไทลื้อกลุ่มใหญ่อาศัยมาช้านาน มีเรื่องเล่าว่าเป็นชาวไทลื้อจากเมืองล้า สิบสองปันนาที่อพยพเข้ามาอยู่ในเมืองน่าน เมื่อประมาณจุลศักราช 1184 (พ.ศ. 2365)
วิหารเป็นรูปสี่เหลี่ยมผืนผ้า เรียบง่าย มีความโดดเด่นที่จิตรกรรมผาผนังแบบเดียวกับวัดภูมินทร์ วิหารวัดหนองบัว สร้างขึ้นเมื่อประมาณ พ.ศ. 2405 โดยการนำของครูบาหลวงสุนันต๊ะร่วมกับชาวบ้านหนองบัวช่วยกันสร้างขึ้น เป็นสถาปัตยกรรมรูปแบบไทลื้อ ภายในวิหารมีภาพจิตรกรรมที่แสดงเรื่องราวทางพุทธชาดก โดยช่างฝีมือสกุลไทลื้อที่ปัจจุบันเหลืออยู่เพียงสองแห่งคือที่วัดภูมินทร์กับที่วัดหนองบัว ภาพเขียนจิตรกรรมในวิหารวัดหนองบัวเขียนโดย ทิดบัวผัน ซึ่งเป็นช่างชาวลาวพวนที่นายเทพได้นำตัวมาจากเมืองพวนในแคว้นหลวงพระบาง ส่วนเรื่องราวที่เขียนในภาพได้แก่เรื่อง จันทคาธชาดก ซึ่งเป็นนิยายคติธรรมเก่าแก่อันดับที่ 11 ในหนังสือปัญญาสชาดกปัจฉิมภาค นอกจากนี้ในภาพจิตรกรรมยังมีภาพเรือกลไฟและทหารชาวฝรั่งเศส ซึ่งตามประวัติของเรือกลไฟแล้วมีแหล่งกำเนิดอยู่ในยุโรปและอเมริกา สันนิษฐานว่าว่าช่างเขียนคงจะเขียนภาพอยู่ในช่วงสมัยรัชกาลที่ 4 ถึงรัชกาลที่ 5 นอกจากนั้นในบางตอนของภาพยังมีการเขียนภาพวิถีชีวิตของชาวไทลื้อเอาไว้ด้วย
โอมุ (จังหวัดฮกไกโด)

โอมุ  เป็นเมืองในกิ่งจังหวัดโอค็อตสค์ จังหวัดฮกไกโด ประเทศญี่ปุ่น ในเดือนกันยายน ค.ศ. 2016 เมืองนี้มีประชากรประมาณ 4,596 คนและมีความหนาแน่นที่ 7.2 คนต่อตารางกิโลเมตร เมืองนี้มีพื้นที่รวม 637.03 ตารางกิโลเมตร
วัดโพธิ์นิมิต (จังหวัดสุราษฎร์ธานี)

วัดโพธิ์นิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกุ้ง อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 40 ไร่ 1 งาน 10 ตารางวา
วัดโพธิ์นิมิต หรือ วัดบางกุ้ง ตั้งเมื่อ พ.ศ. 2473 ได้รับพระราชทานวิสุงคามสีมา เมื่อวันที่ 22 ตุลาคม พ.ศ. 2543 เขตวิสุงคามสีมา กว้าง 30 เมตร ยาว 48 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2540 และมีโรงเรียนมัธยมศึกษาตั้งอยู่ในที่ดินวัด
อาคารเสนาสนะที่สำคัญ ได้แก่ อุโบสถ กว้าง 10 เมตร ยาว 24 เมตร สร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาการเปรียญ กว้าง 20 เมตร ยาว 36 เมตร สร้างเมื่อ พ.ศ. 2544 เป็นอาคารคอนกรีตเสริมเหล็กทรงไทยประยุกต์ชั้นเดียว หอสวดมนต์ กว้าง 5 เมตร ยาว 15 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก กุฏิสงฆ์ จำนวน 17 หลัง เป็นอาคารไม้ 12 หลัง ครึ่งตึกครึ่งไม้ 1 หลัง ศาลาบำเพ็ญกุศล จำนวน 6 หลัง สร้างด้วยคอนกรีตเสริมเหล็ก ฌาปนสถาน หอระฆัง หอกลอง โรงครัว เรือนเก็บพัสดุ กุฏิเจ้าอาวาส และเรือนรับรอง ปูชนียะวัตถุ มีพระประธานประจำอุโบสถ พระพุทธรูป 9 องค์ และมณฆป 1 หลัง
วัดอัมพวัน (จังหวัดสุราษฎร์ธานี)

วัดอัมพวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี ที่ตั้งวัด เนื้อที่ 12 ไร่ 53 ตารางวา
วัดอัมพวันตั้งเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2313 วัดอัมพวันมีพระเกจิยุคเก่าผู้มากด้วยวิทยาอาคมและเมตตาบารมีธรรม คือ หลวงพ่อเพชร วชิโร เหรียญรูปเหมือนรุ่นแรกของท่าน สร้างเมื่อ พ.ศ. 2463 (บางแห่งบอกว่าสร้าง พ.ศ. 2465, 2467, 2468) ได้รับการยกย่องให้เป็นเหรียญสำคัญของภาคใต้ ถือเป็น "เหรียญพระสงฆ์เหรียญแรกและเก่าแก่ที่สุด" ที่มีค่านิยมสูงที่สุด และเป็นเหรียญที่หายากยิ่งในปัจจุบัน
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 12 เมตร เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 12 เมตร เป็นอาคารคอนกรีตเสริมเหล็ก กุฏิสงฆ์ จำนวน 6 หลัง ได้บูรณะทำใหม่ 5 หลัง เมื่อ พ.ศ. 2554 และมีมณฑปหลวงพ่อเพชร วชิโร โรงฉัน 1 หลัง เป็นไม้
พระพุทธพยากรณ์

พระพุทธพยากรณ์ เป็นสมณศักดิ์ของพระราชาคณะชั้นสามัญ พระราชทานแก่พระราชาคณะผู้มีความชำนาญด้านโหราศาสตร์และฤกษ์ยาม
ประวัติ.
พระบาทสมเด็จพระนั่งเกล้าเจ้าอยู่หัวทรงคุ้นเคยกับท่านขรัวอ่อนหรือกล่ำ วัดอัปสรสวรรค์ ซึ่งมีความชำนาญด้านโหราศาสตร์และฤกษ์ยาม คราวใดเมื่อเสด็จไปราชการทัพ มักจะเสด็จไปให้ท่านตรวจดูฤกษ์ยามสามตาเสมอ ต่อมา ตำแหน่งเจ้าอาวาสวัดอัปสรสวรรค์ว่างลง ท่านขรัวอ่อนหรือกล่ำ ได้รับแต่งตั้งเป็นเจ้าอาวาส จึงพระราชทานสมณศักดิ์ชั้นสัญญาบัตรในราชทินนามที่ "พระครูพุทธพยากรณ์" และทรงพระราชทินนามนี้ต่อมาอีกหลายรูป 
ถึงปี พ.ศ. 2464 พระครูพุทธพยากรณ์ (เจริญ อุปตสฺโส) ได้เลื่อนสมณศักดิ์เป็น "พระพุทธพยากรณ์" พระราชาคณะชั้นสามัญ เป็นรูปแรก กระทั่งท่านมรณภาพในปี พ.ศ. 2494 ก็มิได้แต่งตั้งอีกเลย จนว่างไปเป็นเวลา 63 ปี จนกระทั่งในปี พ.ศ. 2557 พระครูสุนทรสิทธิการ (สุคนธ์ สุคนฺธธโร) ได้เลื่อนสมณศักดิ์เป็น "พระพุทธพยากรณ์" เป็นรูปที่สอง
ฐานานุกรม.
สมัยเป็นสมณศักดิ์พระครูสัญญาบัตร พระครูพุทธพยากรณ์ มีฐานานุศักดิ์ตั้งฐานานุกรมได้ 2 รูป ดังนี้
เมื่อเลื่อนเป็นพระราชาคณะชั้นสามัญ มีฐานานุศักดิ์ตั้งฐานานุกรมได้ 3 รูป ดังนี้
เจ้าหญิงเอแลนแห่งออร์เลอ็อง

"'เจ้าหญิงเอแลนแห่งออร์เลอ็อง"  ประสูติเมื่อวันที่ 17 กันยายน 2477 เป็นพระธิดาพระองค์ที่ 2 และ 3 ใน เจ้าชายอ็องรี เคานต์แห่งปารีส (พ.ศ. 2451–2542) และ เจ้าหญิงอีซาแบลแห่งออร์เลอ็อง-บรากังซา เป็นพระขนิษฐาใน เจ้าชายอ็องรี เคานต์แห่งปารีส พระปิตุจฉา (อาหญิง) ใน เจ้าชายฌ็อง เคานต์แห่งปารีส ทรงสืบเชื้อสายมาจาก จักรพรรดิเปดรูที่ 2 แห่งบราซิล
พระองค์ทรงเสกสมรสกับ เคาต์เอวาร์ดแห่งลิมแบร์ก-สติรุม จึงทำให้ทรงมีพระอิสริยยศที่ เคาน์เตสแห่งลิมแบร์ก-สติรุม มีพระบุตร คือ
พัน บุนนาค

ท่านผู้หญิงพัน ลางแห่งสะกดว่า พรรณ์ (พ.ศ. 2364 – 21 มิถุนายน พ.ศ. 2430) เป็นภรรยาเอกคนหนึ่งของสมเด็จเจ้าพระยาบรมมหาศรีสุริยวงศ์ (ช่วง บุนนาค)
ประวัติ.
ท่านผู้หญิงพันเกิดราว พ.ศ. 2364 เป็นธิดาของพระยาศรีอรรคราชนารถภักดี (เมือง) ต้นสกุลบุรานนท์ กับมารดาชื่อบัว และเป็นหลานสาวของเจ้าพระยาอรรคมหาเสนา (บุนนาค) ซึ่งสืบเชื้อสายจากเฉกอะหมัด ขุนนางแขกเจ้าเซ็นแต่ยุคกรุงเก่า ท่านสมรสกับสมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งทั้งคู่เป็นลูกพี่ลูกน้องกัน แต่ไม่มีบุตรด้วยกัน ในงานเขียนของแอนนา ลีโอโนเวนส์ สตรีชาวสหราชอาณาจักร ซึ่งเข้ามาถวายงานเป็นพระอาจารย์ในราชสำนักสยาม ระหว่างปี พ.ศ. 2405-2410 ได้กล่าวถึงเรื่องการสมรสของทั้งคู่นี้ไว้ว่า "...เขาแต่งงานกับเธอหลังเลิกรากับคู่ชีวิตที่อยู่ร่วมกันมาหลายปี..." พระบาทสมเด็จพระจอมเกล้าเจ้าอยู่หัวทรงตั้งให้เธอเป็น "ท่านผู้หญิง" ท่านผู้หญิงพันมีน้องสาวร่วมอุทรคนหนึ่งชื่อ หยาด เป็นอดีตภรรยาของนายรักษ์ภูวนารถ (หยอด บุนนาค) หลังสามีถึงแก่กรรมจึงเข้ามาเป็นภรรยาอีกคนของสมเด็จเจ้าพระยาบรมมหาศรีสุริยวงศ์ร่วมกันกับท่านผู้หญิงพัน
แอนนา ลีโอโนเวนส์ อธิบายถึงบุคลิกลักษณะของท่านผู้หญิงพันไว้ว่า "คุณหญิงพันไม่ใช่ทั้งคนสวยหรือสง่างาม แต่เป็นแม่บ้านแม่เรือนและอารมณ์เย็นที่สุด ตอนเจอกันครั้งแรกเธอน่าจะอายุราว 40 ปี ตัวล่ำหนา ผิวคล้ำ เสน่ห์เดียวของเธอคือสายตากับวาจาที่อ่อนโยน...คุณหญิงพันรักดอกไม้เป็นชีวิตจิตใจซึ่งเธอถือว่าเป็นลูกรัก" และยังเป็นสตรีผู้มีอำนาจเบ็ดเสร็จในการควบคุมบรรดาอนุภรรยาของสมเด็จเจ้าพระยาบรมมหาศรีสุริยวงศ์ทุกคน "...สุภาพสตรีผู้มีอำนาจเบ็ดเสร็จในครัวเรือนท่านมหาเสนาบดีมีความปรานีต่อบรรดาสาวน้อยในฮาเร็มสามีเธอ เธอใส่ใจต่อความเป็นอยู่ของพวกนางอย่างฉันมิตรที่สุด ใช้ชีวิตอยู่ร่วมกับพวกนางอย่างผาสุกเหมือนแม่กับลูกสาว ต่างไว้เนื้อเชื่อใจกัน และมักแก้ต่างให้พวกนางกับสามี ผู้ที่เธอต้องอาศัยการโน้มน้าวเชิงบวกอย่างละเอียดรอบคอบ" และยังกล่าวอีกว่า ท่านผู้หญิงพันจัดการรับบุตรของสามีที่ไม่ยอมรับเพราะเป็นบุตรที่เกิดกับอดีตภรรยามาเป็นบุตรบุญธรรม ด้วยเกิดความเห็นอกเห็นใจในความผิดพลาดของภรรยาเก่า และทดแทนความรวดร้าวว่างเปล่าของตัวท่านเอง แอนนาชื่นชมอีกว่า ท่านผู้หญิงพันคือผู้ร้อยรัดความสัมพันธ์ระหว่างสามีกับบุตรในสายเลือด ที่แม้จะไม่ใช่บุตรแท้ ๆ ของท่านผู้หญิงก็ตาม อันเป็นสายใยความผูกพันที่ละเอียดอ่อนแต่ไม่เปราะบาง
ท่านผู้หญิงพันเคยกล่าวอุทานเชิงเยาะเย้ยว่า "โถพ่อคุณ พ่อจะอยู่ไปได้สักกี่วัน" กับพระบาทสมเด็จพระจุลจอมเกล้าเจ้าอยู่หัวซึ่งกำลังประชวรด้วยไข้ป่า ในงานพระราชพิธีสรงน้ำพระบรมศพพระบาทสมเด็จพระจอมเกล้าเจ้าอยู่หัว เพราะพระบาทสมเด็จพระจุลจอมเกล้าเจ้าอยู่หัวซึ่งทรงพระประชวรและเสียพระราชหฤทัยจนไม่สามารถเสด็จพระราชดำเนินด้วยพระองค์เอง เหตุที่ท่านผู้หญิงพันกล้ากล่าวกับเจ้านายชั้นสูงได้เช่นนี้ ส่วนหนึ่งเป็นเพราะพระบาทสมเด็จพระจุลจอมเกล้าเจ้าอยู่หัวยังไม่ทรงมีพระราชอำนาจเต็มที่ช่วงต้นรัชกาล
ท่านผู้หญิงพันมีความชราภาพ ถึงแก่กรรมเมื่อวันที่ 21 มิถุนายน พ.ศ. 2430 เมื่ออายุ 66 ปี (ราชกิจจานุเบกษาระบุว่าเมื่ออายุ 69 ปี) พระราชทานเพลิงศพ เมื่อวันที่ 25 เมษายน พ.ศ. 2440 ส่วนเรือนทรงจัตุรัสและครัวของท่านผู้หญิงพันถูกรื้อไปและได้แปรสภาพเป็นสถานศึกษาตามความประสงค์ของท่าน เพราะท่านไม่มีบุตร ปัจจุบันที่ดินบริเวณดังกล่าวเป็นที่ตั้งของมหาวิทยาลัยราชภัฏบ้านสมเด็จเจ้าพระยา
เจ้าหญิงช็องตาลแห่งออร์เลอ็อง

เจ้าหญิงช็องตาลแห่งออร์เลอ็อง  ประสูติเมื่อวันที่ 9 มกราคม 2489 เป็นพระธิดาพระองค์ที่ 10 และ 6 ใน เจ้าชายอ็องรี เคานต์แห่งปารีส (พ.ศ. 2451–2542) และ เจ้าหญิงอีซาแบลแห่งออร์เลอ็อง-บรากังซา เป็นพระขนิษฐาใน เจ้าชายอ็องรี เคานต์แห่งปารีส พระปิตุจฉา (อาหญิง) ใน เจ้าชายฌ็อง เคานต์แห่งปารีส ทรงสืบเชื้อสายมาจาก จักรพรรดิเปดรูที่ 2 แห่งบราซิล
เจ้าหญิงช็องตาลแห่งออร์เลอ็อง ทรงเสกสมรสกับ เคานต์ฟร็องซัวส์ ซาเวีย เด ชัมบูกา เด ซอร์กูว มีพระบุตรดังนี้
พระครูประภัศร์อาภาธร (ออก อาภาธโร)

พระครูประภัศร์อาภาธร (ออก อาภาธโร) ปัจจุบันเป็นพระครูสัญญาบัตรเจ้าคณะตำบลชั้นโท,ดำรงตำแหน่งทางพระสังฆาธิการเป็นเจ้าอาวาสวัดสนสัทธาราม ตำบลสะกาด อำเภอสังขะ จังหวัดสุรินทร์,ได้รับการยกพระสังฆาธิการขึ้นเป็นเจ้าคณะตำบล(กิตติมศักดิ์),อดีตเจ้าคณะตำบลสะกาด เขต1 เป็นพระเกจิอาจารย์อุดมเวทย์วิทยาคมแห่งดินแดนอีสานใต้
สมณศักดิ์.
ลำดับที่ 354. เจ้าอธิการออก วัดสนสัทธาราม จังหวัดสุรินทร์ เป็น พระครูประภัศร์อาภาธร
หน้า 22 เล่ม 131 ตอนที่ 20 ข ราชกิจจานุเบกษา 26 กันยายน 2547
เบญจมาศเงิน

เบญจมาศเงิน หรือ สกุลเบญจมาศเงิน (ชื่อวิทยาศาสตร์: "Crossostephium"; #เปลี่ยนทาง) เป็นสกุลโมโนไทป์ของพืชดอกในวงศ์ทานตะวัน มีชนิดเดียวคือ "Crossostephium chinense" มีลักษณะเด่นคือใบสีเขียวอมเทาถึงสีเทาเงิน ดอกออกเป็นช่อสีเหลือง นิยมปลูกเป็นไม้กระถาง
มีถิ่นกำเนิดในประเทศจีนเช่น เกาะไต้หวัน, กวางตุ้ง, บางส่วนของประเทศญี่ปุ่น, อินโดจีน, และฟิลิปปินส์ ได้รับการนำเข้าไปปลูกในประเทศไทย
อนุกรมวิธาน.
ชื่อเรียกอื่น ๆ คือ แอหนัง ปากหลาน ส่วนชื่อจีนคือ เล่านั่งฮวย หรือเหล่าหนั่งฮวย หรือหล่าวเหรินฮฺวา (จีนกลาง) 
มีถิ่นกำเนิดในประเทศจีน นำเข้ามาปลูกในเมืองไทยในสมัยรัชกาลที่ 2 และได้รับพระราชทานนามว่า “แอหนัง” ซึ่งเป็นชื่อของบุษบาขณะบวชเป็นชีในวรรณคดีเรื่องอิเหนา คนจีนมักเรียก “เล่านั่งฮวย” มีที่มาจากสีของใบที่มองดูคล้ายผมสีเทาของผู้สูงวัย
ชื่ออื่นในภาษาจีนคือ 蕲艾 (ฉีไอ้), 千年艾 (ไอ้พันปี), 芙蓉 (ฝูหรง), 海芙蓉 (ฝูหรงทะเล), 白芙蓉 (ฝูหรงขาว), 玉芙蓉 (ฝูหรงหยก), 香菊 (xiāng jú) หรือ เฮียงเก็ก (แต้จิ๋ว) หรือ เซียงจู๋ (จีนกลาง) (แปลว่า เบญจมาศหอม), 白香菊 (báixiāng jú; เบญจมาศขาวหอม), 白石艾 (ไอ้หินขาว), 白艾 (ไอ้ขาว), 日本海芙蓉 (ฝูหรงทะเลญี่ปุ่น)
ชื่อพ้องของ "Crossostephium chinense " ได้แก่
พืชชนิดอื่นที่อาจสับสนถูกระบุว่าอยู่ใน สกุลเบญจมาศเงิน ("Crossostephium") ซึ่งปัจจุบัน 2 ชนิดระบุให้อยู่ในสกุลโกฐจุฬาลัมพา ("Artemisia") และ 1 ชนิดในสกุล "Lepidolopsis" ได้แก่ 
ลักษณะทางพฤกษศาสตร์.
เป็นไม้พุ่มคลุมดิน หลายปี ลำต้นตั้งตรงหรือเอนทอดเลื้อยได้ สูง 10−40 เซนติเมตร แตกกิ่งแขนงมาก 
ใบเป็นใบเดี่ยว ออกเรียงสลับ เป็นรูปช้อน รูปไข่กลับ หรือรูปใบหอกกลับถึงรูปรี ยาว 2−4 กว้าง 0.4−0.5 เซนติเมตร เนื้อใบอวบหนา ใบมีสีเขียวอมเทาถึงสีเทาเงิน เหมือนหิมะเกาะ แตกใบมากในส่วนยอดกิ่ง ใบเล็กเรียงกันเป็นพุ่มรวมกันที่ปลายกิ่ง มีขนสั้นนุ่มสีขาวปกคลุมหนาแน่นทั่วใบ เมื่อขยี้ใบมีกลิ่นหอม ใบแก่มักเว้าเป็น 3 แฉก ใบมีลักษณะไม่ค่อยแน่นอน
ดอกออกเป็นช่อ ช่อดอกเป็นช่อกระจุก ดอกย่อยกลมสีเหลือง ออกที่ปลายยอดหรือตามง่ามใบปลายกิ่ง ค่อนข้างเล็ก เส้นผ่านศูนย์กลางประมาณ 7 มิลลิเมตร มักออกดอกในช่วงที่มีอากาศเย็น โดยเฉพาะในช่วงฤดูหนาว
ผล เปลือกบางแห้ง มี 5 สัน
การแพร่กระจายและถิ่นที่อยู่.
มีถิ่นกำเนิดในประเทศจีน บางส่วนของประเทศญี่ปุ่น, อินโดจีน, และฟิลิปปินส์ ได้รับการนำเข้าไปปลูกในประเทศไทย และประเทศมอริเชียส ในประเทศจีนพบพืชแถวบนโขดหินปะการัง ในมณฑลฝูเจี้ยน กวางตุ้ง ไต้หวัน ยูนนาน เจ้อเจียง
ในธรรมชาติเป็นพืชหายากและอาจถูกคุกคาม แต่มักได้รับการเพาะปลูกเพื่อใช้เป็นไม้ประดับและเป็นยา 
การใช้ประโยชน์.
พืชทั้งต้นใช้เป็นยารักษาอาการชักในวัยแรกเกิด
ใช้ตกแต่งสวนเป็นบอนไซ นิยมปลูกเป็นไม้กระถาง ไม้ประดับแปลง เป็นพืชที่ชอบดินร่วน ที่มีการระบายน้ำที่ดี มีปัญหาด้านเชื้อราเข้าทำลายทำให้ใบนั้นร่วงง่าย จึงไม่ควรตัดแต่งต้นต่ำกว่าครึ่งหนึ่งของทรงพุ่ม
กูยุก ข่าน

กูยุก ข่าน (มองโกลกลาง: "güyüg qaγan"; #เปลี่ยนทาง "Guìyóu") เป็นข่านพระองค์ที่ 3 แห่งจักรวรรดิมองโกล พระราชโอรสองค์โตของโอเกเดย์ ข่าน และพระราชนัดดาของเจงกิส ข่าน ทรงครองราชย์ตั้งแต่ พ.ศ. 1789 ถึง พ.ศ. 1791
ภาษามือกรุงเทพเก่า

ภาษามือกรุงเทพ  หรือที่เรียกว่า ภาษามือกรุงเทพเก่า หรือ ภาษามือกรุงเทพดั้งเดิม เป็นภาษามือของชุมชนผู้บกพร่องทางการได้ยินของประเทศไทยที่เกิดขึ้นในหมู่ผู้ที่อพยพเข้าสู่กรุงเทพฯ ตามครอบครัวหรือเพื่อประกอบอาชีพ ภาษานี้ใกล้สูญ โดยผู้ใช้ภาษาทุกคนเกิดก่อนคริสต์ทศวรรษ 1960 ส่วนคนรุ่นหลังได้เปลี่ยนมาใช้ภาษามือไทย ซึ่งลักษณะคล้ายการผสมระหว่างภาษามือกรุงเทพเก่า และภาษามืออเมริกัน
สถาปัตยสวนศาสตร์

สถาปัตยสวนศาสตร์  ศาสตร์ด้านเสียงที่เกี่ยวข้องในสถาปัตยกรรม โดยมีวัตถุประสงค์ให้เสียงภายในอาคารมีคุณภาพที่ดี เนื้อหาโดยรวมจะเกี่ยวข้อง การป้องกันเสียงรบกวนจากภายนอกอาคาร, การป้องกันเสียงจากการสั่นสะเทือนของเครื่องจักรที่อยู่ภายในอาคาร, การปรับปรุงเพื่อลดเสียงก้อง-เสียงสะท้อนภายในอาคาร, การป้องกันเสียงกระแทก เสียงเดินจากชั้นบน, การปรับปรุงคุณภาพเสียงภายใน หอประชุม ห้องประชุม ห้องสัมมนา ห้องบันทึกเสียง ห้องเรียน สำนักงาน โรงภาพยนตร์ และห้องอื่น ๆ ภายในอาคาร
การป้องกันเสียงรบกวนจากภายนอกอาคาร.
การป้องกันเสียงจากภายนอก (External Noise) เสียงภายนอกได้แก่ ฝนตก, รถยนต์, เสียงจราจร, เสียงเครื่องบิน สามารถแก้ไขได้ โดยการ เสริมผนังเพื่อกันเสียง, ติดตั้งฉนวนกันเสียงใต้หลังคา, การติดตั้งฝ้าเพดานกันเสียง, การติดตั้งประตูกันเสียง, การติดตั้งหน้าต่างกันเสียง, การใช้ กระจกกันเสียง เพื่อป้องกันเสียงรบกวนจากภายนอกอาคาร
การป้องกันเสียงรบกวนจากภายในอาคาร.
การป้องกันเสียงจากภายใน (Interior Noise) เสียงรบกวนจากภายในอาคารเอง เช่น เสียงพูดคุยจากห้องอื่น ๆ สามารถแก้ไขได้โดยการทำผนังกันเสียง, ประตูกันเสียง
การป้องกันเสียงเดิน เสียงกระแทกจากชั้นบน.
การป้องกันเสียงกระแทก (Impact Noise) สามารถทำได้โดยการแก้ไขพื้นชั้นบน ลดเสียงกระแทกโดยการปูพรม หรือ เสริมพื้นชั้นบน หรือ ทำฝ้าเพดานกันเสียงที่ชั้นล่าง ฯลฯ
การป้องกันเสียงจากการสั่นสะเทือนของเครื่องจักรที่อยู่ภายในอาคาร.
เสียงจากการสั่นสะเทือนของเครื่องจักร (Mechanical Noise) สามารถทำได้โดยการติดตั้งอุปกรณ์ลดการสั่นสะเทือน ประเภทสปริง (Spring Isolator, Noise Isolator) หรือ ยางรองสั่นสะเทือน ใต้เครื่องจักร
การปรับปรุงเพื่อลดเสียงก้อง-เสียงสะท้อนภายในอาคาร.
การปรับปรุงเพื่อลดเสียงก้อง-เสียงสะท้อนภายในอาคาร (Reverberation) เสียงก้อง-เสียงสะท้อน เกิดจากพื้นที่ผิวของห้องนั้น ๆ ส่วนใหญ่เป็นวัสดุสะท้อนเสียง การแก้ไขสามารถทำได้หลายวิธีการ เช่น กรุ แผ่นซับเสียง หรือ ปูพรมในห้อง หรือ ปรับลดปริมาตรห้องให้เล็กลง ฯลฯ
การปรับปรุงคุณภาพเสียงภายในห้อง.
คุณภาพเสียงในห้อง นั้นมีความเกี่ยวข้องกับหลาย ๆ องค์ประกอบของห้อง ดังนั้น การแก้ไขจึงต้องทำในหลาย ๆ ส่วน เช่น การเลือกวัสดุที่มีความสามารถในการดูดซับเสียง, การออกแบบรูปทรงห้อง, การใช้ประตูกันเสียง ผนังกันเสียง, การใช้วัสดุสะท้อนเสียงในบางจุด รวมถึงการเลือกระบบปรับอากาศที่มีเสียงเบา
พระราชพิธีสมโภชกรุงรัตนโกสินทร์ 100 ปี

พระราชพิธีสมโภชกรุงรัตนโกสินทร์ 100 ปี เป็นพระราชพิธีสมโภชกรุงรัตนโกสินทร์ครั้งที่ 2 จัดขึ้นเมื่อ พ.ศ. 2425 ในรัชสมัยพระบาทสมเด็จพระจุลจอมเกล้าเจ้าอยู่หัว ซึ่งเป็นวาระที่กรุงรัตนโกสินทร์อายุครบ 100 ปี
การเตรียมงาน.
ในครั้งนี้มีการเตรียมงานสมโภชกรุงอย่างยิ่งใหญ่ เพื่อเป็นการสนองพระมหากรุณาธิคุณของพระบาทสมเด็จพระเจ้าอยู่หัวรัชกาลที่ 1 ถึงรัชกาลที่ 4 แห่งบรมราชจักรีวงศ์ ดังนั้น จึงทรงพระกรุณาโปรดเกล้าฯ ให้มีการเตรียมงานต่าง ๆ เช่น การหล่อพระบรมรูปรัชกาลที่ 1–4 การบูรณปฏิสังขรณ์วัดพระศรีรัตนศาสดาราม โดยมีคำจารึกในฐานพระบรมราชานุสาวรีย์ประจำรัชกาลว่า เมื่อครั้นวันที่ 23 ธันวาคม พ.ศ. 2422 ทรงนมัสการพระพุทธมหามณีรัตนปฏิมากร ทรงกำหนดอธิษฐานในพระราชหฤทัยว่า หากจะเสด็จดำรงในสิริราชสมบัติยืนยาวสืบไป ก็ขอให้ปฏิสังขรณ์วัดพระศรีรัตนศาสดารามแล้วเสร็จทันกำหนดสมโภชพระนครรอบร้อยปี จึงทรงพระกรุณาโปรดเกล้าฯ ให้พระบรมวงศานุวงศ์ที่เป็นนายงานทำการปฏิสังขรณ์พระอาราม อีกทั้งยังมีการจัดตั้งศาลหลวง
การเตรียมงานการแสดงสินค้าแห่งชาติ (National Exhibition) หรือที่เรียกว่า "แนชันนาลเอกษฮีบิชัน" เพื่อรวบรวมบรรดาผลผลิตในกรุงสยามทั้งมวลมาจัดแสดงเพื่อส่งเสริมให้ชาวต่างชาติได้รู้จักสินค้าไทยมากยิ่งขึ้น งานนี้ยังได้รับการสนับสนุนจากสถานทูตต่าง ๆ โดยเฉพาะความร่วมมือจากชาวยุโรปที่รับราชการอยู่กับราชสํานักสยามหลายสิบคน เช่น ชาวอิตาเลียน อังกฤษ และเยอรมัน
รวมถึงการจัดสร้างเครื่องราชอิสริยาภรณ์ "มหาจักรีบรมราชวงศ์” เหรียญ "ดุษฎีมาลา” และ "สตพรรษมาลา” สำหรับพระราชทานเป็นที่ระลึกในงานสมโภชกรุงรัตนโกสินทร์ 100 ปี
งานพระราชพิธี.
พระบาทสมเด็จพระจุลจอมเกล้าเจ้าอยู่หัวมีพระราชประสงค์ในการจัดงานพระราชพิธีสมโภชกรุงรัตนโกสินทร์ 100 ปี หรือเรียกกันว่า "สมโภชพระนคร” ขึ้น ณ วันอังคาร ขึ้น 4 ค่ำ เดือน 6 ปีมะเมีย จัตวาศก ศักราช 1244 ซึ่งตรงกับวันที่ 21 เมษายน พ.ศ. 2425 โดยนับจากวันฝังเสาหลักเมืองเมื่อวันที่ 21 เมษายน พ.ศ. 2325 เป็นต้นมา
พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้จัดงานฉลองวัดพระศรีรัตนศาสดาราม ในวันที่ 17 เมษายน พ.ศ. 2425 และในวันรุ่งขึ้นมีการพระราชทานเหรียญแด่พระน้องยาเธอที่เป็นนายงานทำการปฏิสังขรณ์
งานฉลองสมโภชกรุงรัตนโกสินทร์ขึ้นในวันจันทร์ เดือน 5 แรม 14 ค่ำ ปีมะแม จัตวาศก ศักราช 1244 ซึ่งตรงกับวันที่ 21 เมษายน พ.ศ. 2425 ตอนเช้าได้อัญเชิญพระบรมรูปของพระบาทสมเด็จพระพุทธยอดฟ้าจุฬาโลกมหาราชขึ้นประดิษฐานบนพระที่นั่งศิวาลัยมหาปราสาท แล้วเลี้ยงพระสงฆ์ทั้งในพระบรมมหาราชวังและรอบกำแพงพระบรมมหาราชวัง จำนวน 1,624 รูป จากนั้นพระบาทสมเด็จพระจุลจอมเกล้าเจ้าอยู่หัว เสด็จโดยกระบวนพยุหยาตราสถลมารค ประทับพลับพลาจัตุรมุข ณ ท้องสนามหลวง ทรงก่อพระฤกษ์ศาลหลวง และในตอนบ่ายเสด็จพระราชดำเนินออกทรงโปรยทานและทอดพระเนตรจุดดอกไม้เพลิง ณ พระที่นั่งสุทไธสวรรย์
มีการจัดมหรสพฉลองอย่างเอิกเกริมมโหฬารทั้งในกรุงเทพมหานคร และหัวเมืองทั่วพระราชอาณาจักร 7 วัน 7 คืน มีทั้งโขน ละครใน ละครชาตรี หุ่นกระบอก และการละเล่นต่าง ๆ ทั้วบริเวณท้องสนามหลวง และให้มีการละเล่นรอบกำแพงพระนครตามระยะป้อมรวม 18 ตำบล ตามท้องน้ำ 5 ตำบล ที่ป้อมต่างๆ และตามบริเวณกำแพงเมืองมีละคร งิ้ว และการแสดงอื่น ๆ โดยจัดระหว่างวันที่ 18-21 เมษายน พ.ศ. 2425 รวม 4 วัน 4 คืน และมีการแสดงพิพิธภัณฑ์วัตถุ สิ่งของที่ประดิษฐ์ภายในประเทศให้ประชาชนได้ชมที่ท้องสนามหลวง โดยจัดระหว่างวันที่ 26 เมษายน – 1 มิถุนายน พ.ศ. 2425 รวม 52 วัน
ออร์ก

ออร์ก  เป็นสัตว์ประหลาดรูปร่างคล้ายมนุษย์ที่ถูกจินตนาการขึ้น รูปร่างคล้ายกอบลิน รูปลักษณ์และแนวคิดเกี่ยวกับออร์กในวัฒนธรรมสมัยนิยมส่วนใหญ่มีที่มาจากเผ่าพันธุ์ออร์คในวรรณกรรมแนวจินตนิมิต (fantasy) ของเจ อาร์ อาร์ โทลคีน โดยเฉพาะ "เดอะลอร์ดออฟเดอะริงส์" ในเรื่องราวนี้ ออร์กเป็นเผ่าพันธุ์สัตว์ประหลาดเผ่าพันธุ์หนึ่ง รูปลักษณ์น่าเกลียดน่ากลัว นิสัยดุร้ายก้าวร้าว ตรงกันข้ามกับเผ่าพันธุ์เอลฟ์ในเรื่อง มีบทบาทรับใช้ฝ่ายชั่วร้าย บางตำนานในเรื่องเล่าว่าเผ่าพันธุ์ออร์กของโทลคีนเคยเป็นเผ่าพันธุ์เดียวกันกับเอลฟ์มาก่อน แต่กลับเสื่อมลงในภายหลัง
นอกจากนี้ยังมีสัตว์ประหลาดในตำนานอังกฤษโบราณชื่อว่าออร์กเช่นกัน โดยพบได้ในบทกวีภาษาอังกฤษเก่าเรื่อง "เบวูล์ฟ", ในกวีนิพนธ์ภาษาอังกฤษยุคใหม่ตอนต้น และในนิทานชาวบ้านและเทพนิยายของยุโรปเหนือ โทลคีนเองก็ระบุว่าเขานำชื่อเผ่าพันธุ์ออร์กมาจากบทกวี "เบวูล์ฟ"
รูปลักษณ์ของออร์กตามแนวคิดของโทลคีนถูกนำไปดัดแปลงใช้ต่ออีกมากมายในเรื่องแต่งแนวจินตนิมิตของหลากหลายนักเขียน และต่อมาถูกนำไปเป็นส่วนหนึ่งของเกมสวมบทบาทและเกมวางแผน ที่เป็นที่รู้จัก เช่น "ดันเจียนส์แอนด์ดรากอนส์", "วอร์แฮมเมอร์", "วอร์คราฟต์" เป็นต้น
ฟุตบอลหญิงทีมชาติแคนาดา

ฟุตบอลหญิงทีมชาติแคนาดา  เป็นทีมฟุตบอลหญิงตัวแทนของประเทศแคนาดา อยู่ภายใต้การดูแลของสมาคมฟุตบอลแคนาดาและเข้าร่วมแข่งขันในรายการที่จัดขึ้นโดยคอนคาแคฟ
แคนาดาเริ่มมีผลงานที่โดดเด่นในระดับนานาชาติในการแข่งขันฟุตบอลโลกหญิง 2003 ซึ่งทีมได้อันดับที่สี่หลังจากแพ้ในนัดชิงเหรียญทองแดงให้กับสหรัฐ แคนาดาได้เข้าร่วมแข่งขันฟุตบอลในโอลิมปิกฤดูร้อนครั้งแรกในปี 2008 ซึ่งพวกเขาสามารถเข้าถึงรอบก่อนรองชนะเลิศ แคนาดาชนะเลิศคอนคาแคฟวีเมนส์โกลด์คัพสองสมัย ได้รับเหรียญทองโอลิมปิกหนึ่งสมัยในปี 2020 ที่โตเกียว และได้รับเหรียญทองแดงโอลิมปิกอีกสองครั้งในปี 2012 ที่พวกเขาแพ้ฝรั่งเศสที่คอเวนทรี 1–0 และในปี 2016 ที่พวกเขาแพ้เจ้าภาพอย่างบราซิลที่เซาเปาลู 2–1
แฟนฟุตบอลหญิงทีมชาติแคนาดาส่วนใหญ่มีความเกี่ยวข้องอย่างใกล้ชิดกับทีมชาติรุ่นอายุไม่เกิน 20 ปี (ไม่เกิน 19 ปีก่อน ค.ศ. 2006) โดยมีส่วนจากการที่แคนาดาเป็นเจ้าภาพจัดการแข่งขันฟุตบอลโลกหญิงเยาวชนอายุไม่เกิน 19 ปี ในปี 2002 ซึ่งแคนดาได้เหรียญเงินต่อหน้าผู้ชม 47,784 คนที่สนามกีฬาเครือจักรภพในเอ็ดมันตัน รัฐแอลเบอร์ตา แคนาดายังเป็นเจ้าภาพจัดการแข่งขันฟุตบอลโลกหญิง 2015 ที่พวกเขาตกรอบก่อนรองชนะเลิศหลังแพ้อังกฤษ ในครั้งนั้น มีผู้ชมตลอดทั้งทัวร์นาเมนต์ 1,353,506 คน และมีผู้ชมที่ดูทีมชาติแคนาดาถึง 54,027 คน
 เหรียญทอง (1): 2020
 เหรียญทองแดง (2): 2012, 2016
 ชนะเลิศ (2): 1998, 2010
สลับร่าง เปลี่ยนอำมหิต

สลับร่าง เปลี่ยนอำมหิต (; โรมาจิ: "Tengoku to Jigoku ~Saikona Futari~"; #เปลี่ยนทาง) เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีบีเอส ตั้งแต่วันที่ 17 มกราคม ถึง 21 มีนาคม ค.ศ.2021 นำแสดงโดย ฮารูกะ อายาเซะ
เรื่องย่อ.
นักสืบสาวไฟแรง "การผดุงความยุติธรรม" คืออุดมคติของเธอ ระหว่างเธอกำลังสืบสวนคดีฆาตกรรม เธอพบหลักฐานบางอย่างที่ชี้ตัวว่านักวิจัยหนุ่มอัจฉริยะเป็นคนร้าย ในขณะที่กำลังเข้าจับกุม วิญญาณของทั้งสองคนสลับกัน
ผู้เก็บกวาดแห่งความมืด.
ในละครโทรทัศน์เรื่องนี้ มีการเขียนการ์ตูนสมมติเรื่องหนึ่งขึ้นมา โดยใช้ชื่อ คูรายามิ โนะ เซโซจิน (; โรมาจิ: "Kurayami no Seisoujin") โดยได้เล่าเรื่องของพนักงานทำความสะอาดหนุ่มที่ไม่ได้มีความโดดเด่นอะไร แม้ว่าจะทำความสะอาดดีเพียงใดก็ยังถูกรังแก จนมีอยู่วันหนึ่ง "มิสเตอร์เอ็กซ์" ก็ได้เชิญหนุ่มคนนั้นไปช่วยจัดการคนที่กฎหมายไม่สามารถลงโทษได้ในฐานะผู้เก็บกวาดแห่งความมืด โดยให้นามเรียกขานเป็น "∅ (เซตว่างในทางคณิตศาสตร์ (; โรมาจิ: "Kūshūgō"; : คูชูโก))" ในการ์ตูนเรื่องนี้ นิยามสัญลักษณ์นี้ว่า "การที่ไม่มีตัวตน" หนุ่มพนักงานทำความสะอาดคนดังกล่าวก็ได้เริ่มจัดการคนที่ละคนสองคน โดยในแต่ละครั้งจะทิ้งสัญลักษณ์ "∅" ไว้บนฝ่ามือของคนที่ถูกฆ่าทั้งหมด เป็นการสื่อถึงการที่ไม่มีตัวตนบนโลกใบนี้
ชินภัทร สารสิน

พลตำรวจเอก ชินภัทร สารสิน (เกิด 3 กันยายน พ.ศ. 2506) ที่ปรึกษาของนายกรัฐมนตรี (เศรษฐา ทวีสิน) อดีตรองผู้บัญชาการตำรวจแห่งชาติ อดีตผู้ช่วยผู้บัญชาการตำรวจแห่งชาติ อดีตผู้บัญชาการตำรวจปราบปรามยาเสพติด
ประวัติ.
พลตำรวจเอกชินภัทร เกิดเมื่อวันที่ 3 กันยายน พ.ศ. 2506 มีชื่อเล่นว่า ป๋อ เป็นบุตรชายคนกลางของ พลตำรวจเอก เภา สารสิน อดีตรองนายกรัฐมนตรี อดีตรัฐมนตรีว่าการกระทรวงมหาดไทย และอดีต อธิบดีกรมตำรวจ และ ท่านผู้หญิงถวิกา สารสิน มีพี่ชายและน้องชายคือ กลินท์ สารสิน และ กนิษฐ์ สารสิน 
การทำงาน.
พลตำรวจเอกชินภัทร ได้รับพระราชทานยศ ร้อยตำรวจตรี เมื่อวันที่ 14 กรกฎาคม 2531 จากนั้นจึงก้าวหน้าในอาชีพราชการดังนี้
การตรวจร่างกายทางการแพทย์

ในทางการแพทย์ การตรวจร่างกาย  คือการที่แพทย์หรือบุคลากรทางการแพทย์ตรวจดูร่างกายของผู้ป่วย เพื่อหาอาการหรืออาการแสดงของโรคหรือภาวะต่างๆ ทางการแพทย์ โดยปกติแล้วการตรวจผู้ป่วยจะเริ่มจากการถามประวัติการเจ็บป่วย ตามด้วยการตรวจร่างกายที่เชื่อมโยงกับอาการที่ผู้ป่วยบอก แพทย์จะใช้ข้อมูลทั้งประวัติและผลการตรวจร่างกายในการวินิจฉัยโรคและวางแผนการรักษา ข้อมูลเหล่านี้จะถูกบันทึกลงในเวชระเบียนต่อไป
การตรวจก๊าซจากหลอดเลือดแดง

การตรวจก๊าซจากหลอดเลือดแดง  เป็นการตรวจทางห้องปฏิบัติการทางการแพทย์ชนิดหนึ่ง ซึ่งตรวจหาปริมาณของก๊าซต่างๆ โดยเฉพาะออกซิเจนและคาร์บอนไดออกไซด์ในเลือดแดง การตรวจนี้ทำได้โดยใช้เลือดปริมาณเล็กน้อยที่ดูดออกมาจากหลอดเลือดแดง เช่น จากหลอดเลือดแดงเรเดียล ด้วยเข็มและกระบอกฉีดยา หรืออาจดูดผ่านสายสวนหลอดเลือดแดงก็ได้
เอ็นเอชแอล (ชุดวิดีโอเกม)

เอ็นเอชแอล  เป็นชุดวิดีโอเกมฮอกกี้น้ำแข็งมืออาชีพที่พัฒนาโดยอีเอแวนคูเวอร์ และเผยแพร่ทุกปีโดยอิเล็กทรอนิกส์ อาร์ท ภายใต้แบรนด์อีเอสปอร์ตส์ ชุดเกมได้รับการพัฒนาภายใต้ลิขสิทธิ์จากแนชันแนลฮอกกีลีก (NHL) ซึ่งทำให้สามารถใช้ชื่อทีม สนามกีฬา และสีของลีกในเกมได้ และจากสโมสรผู้เล่นแนชันแนลฮอกกีลีก (NHLPA) ซึ่งช่วยให้สามารถใช้ ชื่อนักเตะและภาพเหมือนของลีก
รายชื่อเกม.
<table style="background:none;font-size:85%;margin:1em 1em 1em 0;width:100%;" cellpadding="0" cellspacing="0">
 <tr>
 <td style="padding-left:2px;padding-right:2px;"><table style="background:none;width:100%;margin:0px;" cellpadding="0" cellspacing="0">
 <tr><th style="">แพลตฟอร์มวิดีโอเกม</th></tr>
 </table></td>
 </tr><tr>
 <td><table style="background:none;width:100%;margin:0px;" cellpadding="0" cellspacing="0">
 <tr>
 <td style="width:%;vertical-align:top;"><table class="wikitable" style="width:100%;margin:0px;" cellpadding="0" cellspacing="0">
 </table></td>
 </tr>
 </table></td>
 </tr>
</table>
เอ็นเอชแอล '94

เอ็นเอชแอล '94  เป็นวิดีโอเกมฮอกกี้น้ำแข็งโดยอีเอสปอร์ตส์ สำหรับเซกา เมกาไดรฟ์, ซูเปอร์แฟมิคอม และ เซกา ซีดี รวมถึงการเปิดตัวครั้งแรกสำหรับพีซี (ดอส) โดยมีชื่อว่า "เอ็นเอชแอลฮอกกี้" โดยไม่มีเลข "94" ในชื่อ ตัวเกมเกมได้รับการพัฒนาภายใต้ลิขสิทธิ์จากแนชันแนลฮอกกีลีก (NHL) และสโมสรผู้เล่นแนชันแนลฮอกกีลีก (NHLPA) เป็นเกมที่สามในชุดเกม "เอ็นเอชแอล" วางจำหน่ายในเดือนตุลาคม 1993 "เอ็นเอชแอล '94" ได้รับเสียงชื่นชมอย่างล้นหลามและนับแต่นั้นมาตัวเกมก็ได้รับการขนานนามว่าเป็นทั้งวิดีโอเกมกีฬาที่ยิ่งใหญ่ที่สุดตลอดกาลและเป็นหนึ่งในวิดีโอเกมที่ดีที่สุดเท่าที่เคยมีมา
เวอร์ชันอื่น.
เวอร์ชันของเกม "เอ็นเอชแอลโปรฮอกกี้ '94" ซึ่งวางจำหน่ายในญี่ปุ่นสำหรับซูเปอร์แฟมิคอม มีข้อความสำคัญทั้งหมดเป็นภาษาญี่ปุ่นรวมถึงเมนูหลัก ผู้เล่นฮอกกี้ตัวจริง เมนูรอง (ช่วงท้ายเกมและหลังเกม) และมาตรวัดจำนวนผู้ชม อย่างไรก็ตาม รหัสผ่านยังคงใช้ตัวอักษรและตัวเลข ASCII เท่านั้น เป็นเกมเดียวในชุดเกม "เอ็นเอชแอล" ที่มีการวางจำหน่ายในญี่ปุ่น
ในตัวเกมเวอร์ชันเซกา ซีดี มีการตัดฉากการต่อสู้ออก
ภายหลังมีการใช้เอนจินเกม "เอ็นเอชแอล '94" (แม้ว่าจะมีการแก้ไขเพื่อเพิ่มความรุนแรง) สำหรับเกม "มิวแทนต์ลีกฮอกกี้" บนเครื่องเซกา เมกาไดรฟ์
"เอ็นเอชแอล '94" ถูกรวมอยู่ในเกม "เอ็นเอชแอล 06" เวอร์ชันเพลย์สเตชัน 2 ตัวเกมที่พอร์ตที่เป็นตัวเกมเวอร์ชันเซกา เมกาไดรฟ์ แต่ไม่มีรายชื่อทีมเอ็นเอชแอลอย่างเป็นทางการจากตัวเกมดั้งเดิม
ในวันที่ 11 กรกฎาคม 2013 มีการประกาศว่าเกม "เอ็นเอชแอล 14" จะรวมโหมด "เอ็นเอชแอล '94" เพื่อฉลองครบรอบ 20 ปีเกม "เอ็นเอชแอล '94" โดยจะเปลี่ยนเกม "เอ็นเอชแอล 14" ทางโสตทัศนูปกรณ์และการควบคุมให้คล้ายกับ "เอ็นเอชแอล '94" นอกจากนี้ยังเปลี่ยนองค์ประกอบการเล่นเกมอื่น ๆ เช่นความเร็วของเกมที่เร็วขึ้นและกฎของเกมที่ผ่อนคลาย
ในวันที่ 2 ตุลาคม 2020 มีการประกาศรีเมคเกม "เอ็นเอชแอล '94" ในชื่อ "เอ็นเอชแอล '94 รีไวฟ์" ซึ่งพัฒนาโดย Empty Clip Studios สำหรับเพลย์สเตชัน 4 และเอกซ์บอกซ์วัน โดยจะวางจำหน่ายในวันที่ 30 ตุลาคมสำหรับผู้เล่นที่สั่งซื้อเกม "เอ็นเอชแอล 21" ล่วงหน้า ในเดือนธันวาคม 2020 ตัวเกมได้เปิดให้ซื้อสำหรับทุกคนที่เป็นเจ้าของเกม "เอ็นเอชแอล 21" 
หมายเหตุ.
<templatestyles src="Reflist/styles.css" />
ฤดูพายุไซโคลนมหาสมุทรอินเดียตะวันตก-ใต้ พ.ศ. 2564–2565

ฤดูพายุไซโคลนมหาสมุทรอินเดียตะวันตก-ใต้ พ.ศ. 2564–2565 เป็นฤดูกาลในอดีตของวัฏจักรรายปีของการก่อตัวพายุหมุนเขตร้อนและพายุหมุนกึ่งเขตร้อน โดยฤดูกาลเริ่มต้นอย่างเป็นทางการในวันที่ 15 พฤศจิกายน 2564 และไปสิ้นสุดลงในวันที่ 30 เมษายน 2565 โดยมีข้อยกเว้นสำหรับมอริเชียสและเซเชลส์ ซึ่งจะสิ้นสุดลงในวันที่ 15 พฤษภาคม 2565 วันที่เหล่านี้เป็นช่วงเวลาตามธรรมเนียมนิยมซึ่งเป็นช่วงจำกัดของแต่ละปี ซึ่งมีพายุหมุนเขตร้อนและกึ่งเขตร้อนก่อตัวภายในแอ่ง ภายในทางตะวันตกของเส้น 90 °ตะวันออก และทางใต้ของเส้นศูนย์สูตร พายุหมุนเขตร้อนและกึ่งเขตร้อนในแอ่งนี้จะได้รับการเฝ้าระวังโดยศูนย์อุตุนิยมวิทยาชำนัญพิเศษประจำภูมิภาคในเรอูนียง
พายุ.
พายุโซนร้อนกำลังปานกลางอานา.
! ระยะเวลา
! ความรุนแรง
พายุไซโคลนรุนแรงบัตซีราย.
! ระยะเวลา
! ความรุนแรง
พายุโซนร้อนกำลังปานกลางกลิฟ.
! ระยะเวลา
! ความรุนแรง
พายุโซนร้อนกำลังปานกลางดามาโก.
! ระยะเวลา
! ความรุนแรง
พายุไซโคลนรุนแรงเอ็มนาตี.
! ระยะเวลา
! ความรุนแรง
พายุโซนร้อนกำลังปานกลางเฟซีเล.
! ระยะเวลา
 – 18 กุมภาพันธ์
! ความรุนแรง
พายุไซโคลนรุนแรงเวอร์นัน.
! ระยะเวลา
 – 3 มีนาคม
! ความรุนแรง
พายุดีเปรสชันเขตร้อน 08.
! ระยะเวลา
! ความรุนแรง
พายุไซโคลนรุนแรงกอมเบ.
! ระยะเวลา
! ความรุนแรง
พายุไซโคลนรุนแรงฮาลิมา.
! ระยะเวลา
! ความรุนแรง
พายุดีเปรสชันกึ่งเขตร้อนอิซซา.
! ระยะเวลา
! ความรุนแรง
พายุโซนร้อนกำลังแรงจัสมิน.
! ระยะเวลา
! ความรุนแรง
พายุโซนร้อนกำลังปานกลางคาริม.
! ระยะเวลา
! ความรุนแรง
รายชื่อพายุ.
ภายในมหาสมุทรอินเดียตะวันตก-ใต้ เมื่อพายุดีเปรสชันเขตร้อนและพายุดีเปรสชันกึ่งเขตร้อนใดที่ถูกประมาณว่ามีความเร็วลมเฉลี่ยภายใน 10 นาทีที่ 65 กม./ชม. โดยการวัดของศูนย์อุตุนิยมวิทยาชำนัญพิเศษประจำภูมิภาคในเกาะลาเรอูนียง ประเทศฝรั่งเศส (RSMC ลาเรอูนียง) พายุลูกดังกล่าวจะได้รับชื่อ อย่างไรก็ตาม ศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสและประเทศมาร์ดากัสการ์จะเป็นผู้กำหนดชื่อให้กับพายุหมุนเขตร้อนแทน โดยศูนย์เฝ้าระวังพายุหมุนเขตร้อนภูมิภาคย่อยในประเทศมอริเชียสจะกำหนดชื่อให้กับพายุหมุนเขตร้อน เมื่อพายุดีเปรสชันเขตร้อนทวีกำลังแรงเป็นพายุโซนร้อนกำลังปานกลาง ในขอบเขตระหว่างเส้นเมริเดียนที่ 55 องศาตะวันออกไปทางตะวันออกถึง 90 องศาตะวันออก ส่วนพายุดีเปรสชันเขตร้อนใดที่กำลังแรงเป็นพายุโซนร้อนกำลังปานกลางในขอบเขตระหว่างเส้นเมริเดียนที่ 30 องศาตะวันออกไปทางตะวันออกถึง 55 องศาตะวันออก พายุลูกนั้นจะได้รับชื่อจากศูนย์ย่อยในประเทศมาร์ดากัสการ์ ตั้งแต่ฤดูกาล 2559–2560 เป็นต้นมา ชุดรายชื่อที่ใช้ภายในมหาสมุทรอินเดียตะวันตก-ใต้จะถูกนำมาวนใช้ในทุก ๆ สามปี โดยชื่อพายุจะถูกใช้เพียงครั้งเดียว ดังนั้นชื่อพายุใดที่ถูกนำมาใช้แล้วในฤดูกาลนี้จะถูกถอนออกจากการวนใช้ซ้ำ และจะมีการตั้งชื่อขึ้นมาทดแทนในฤดูกาล 2566–2567 ส่วนชื่อพายุใดที่ยังไม่ถูกใช้จะถูกนำไปใช้อีกครั้งในฤดูกาล 2566–2567
ตับเต่าแม่โถ

ตับเต่าแม่โถ (ชื่อวิทยาศาสตร์: "Stephania crebra") เป็นพืชเลื้อยล้มลุกอายุหลายปีในสกุลสบู่เลือด ของวงศ์บอระเพ็ด มีถิ่นกำเนิดในเอเชียตะวันออกเฉียงใต้ ได้รับการอธิบาระบุชนิดครั้งแรกในประเทศไทยในปี พ.ศ. 2531 โดย L.L. Forman เป็นหนึ่งใน 15 ชนิดที่เป็นพืชเฉพาะถิ่นของสกุลสบู่เลือดที่พบในภาคเหนือของประเทศไทยโดยเฉพาะในจังหวัดเชียงใหม่ มีลักษณะคล้ายตับเต่า ("Stephania reticulata)" แต่ตับเต่าแม่โถ ("S. crebra)" มีดอกที่ใหญ่กว่า ในขณะที่มีผลเดี่ยวที่มีเอนโดคาร์ปที่เล็กกว่า 
ลักษณะทางพฤกษศาสตร์.
เป็นพืชเลื้อยใช้ลำต้นเกี่ยวพันต้นไม้อื่น ไม่มีเนื้อไม้ หัวใต้ดิน บางครั้งอยู่เหนือพื้นดิน กิ่งก้านเป็นเกลียวเล็กน้อย
ก้านใบยาวมาก ใบรูปสามเหลี่ยม (deltoid) ปลายใบแหลม ก้านใบอยู่กลางใบ (peltate) ขอบใบเรียบ ใบบาง หลังใบมีสีเขียวออกสีนวล ใบยาว 12–17 ซม. (4.7–6.7 นิ้ว) และกว้าง 9–16 ซม. (3.5–6.3 นิ้ว)
ดอกช่อ ออกที่ซอกใบ ดอกย่อยขนาดเล็กมีจำนวนมาก กลีบเลี้ยงสีเขียวอ่อน กลีบดอกสีเหลืองอ่อน เกสรตัวผู้สีเข้ม ล้อมเกสรตัวเมียอยู่กลางดอก
ผลเดี่ยว ผิวเรียบ
การแพร่กระจายและถิ่นที่อยู่.
มีถิ่นกำเนิดในเอเชียตะวันออกเฉียงใต้ เป็นพืชเฉพาะถิ่นของประเทศไทย พบในภาคเหนือของประเทศไทยโดยเฉพาะในจังหวัดเชียงใหม่ มักพบในระดับความสูง 700-1,200 เมตร ในป่าเบญจพรรณ และป่าดิบแล้ง ตัวอย่างเดียวพบที่ อุทยานแห่งชาติแม่โถ ตำบลแม่ตื่น